stanford-oval/wikipedia huggingface dataset:
สมเด็จพระสังฆราชเจ้า กรมหลวงวชิรญาณวงศ์
ตำแหน่ง

พ.ศ. 2445 ได้รับแต่งตั้งเป็นเจ้าคณะมณฑลจันทบุรี
พ.ศ. 2467 ได้เป็นเจ้าคณะมณฑลอยุธยา
พ.ศ. 2476 ทรงเป็นประธานมหาเถรสมาคม บัญชาการคณะสงฆ์แทนพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า
พ.ศ. 2485 ทรงเป็นประธานคณะวินัยธร ตามพระราชบัญญัติคณะสงฆ์ พ.ศ. 2484
สมณศักดิ์

| ธรรมเนียมพระยศของ สมเด็จพระสังฆราชเจ้า กรมหลวงวชิรญาณวงศ์ |
| --- | --- |
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พะย่ะค่ะ/เพคะ
พ.ศ. 2439 ได้รับโปรดเกล้าฯ ตั้งเป็นพระราชาคณะที่ พระสุคุณคณาภรณ์
พ.ศ. 2446 ได้เลื่อนสมณศักดิ์เสมอพระราชาคณะชั้นเทพพิเศษที่พระญาณวราภรณ์ สุนทรศีลวิสุทธินายก ไตรปิฎกเมธา มหาคณฤศร บวรสังฆาราม คามวาสี
พ.ศ. 2451 ลาออกจากหน้าที่พระราชาคณะเพื่อเตรียมลาสิกขาบท แต่ยังทรงอาลัยในสมณเพศจึงรั้งรออยู่
พ.ศ. 2454 รับพระราชทานพัดยศเดิมและกลับเข้ารับราชการตามตำแหน่งเดิม
พ.ศ. 2455 ได้เลื่อนสมณศักดิ์เสมอพระราชาคณะชั้นธรรมในราชทินนามเดิม
พ.ศ. 2464 ได้รับสถาปนาสมณศักดิ์เสมอพระราชาคณะชั้นธรรมพิเศษที่ พระญาณวราภรณ์ สุนทรธรรมปาโมกข์ ยุตโยคญาณดิลก ไตรปิฎกธารี ธรรมวาทียติคณิศร บวรสังฆาราม คามวาสี
พ.ศ. 2471 โปรดเกล้าฯ สถาปนาเป็นสมเด็จพระราชาคณะเจ้าคณะใหญ่คณะธรรมยุตติกา ในพระราชทินนามพิเศษว่า สมเด็จพระวชิรญาณวงศ์ ปาพจนงคญาณวราภรณ์ สุนทรวิสุทธิพรหมจารี ตรีปิฎกธรรมโกศล วิมลศีลขันธ์สรรพสุจิตต์ มหากิริฏราชประนับดา นพวงศวรานุวรรตน์ อุตกฤษฏรัตตัญญูกาพยปฏิภาณ คุโณธารสังฆประมุข ธรรมยุกติกคณิสสร บวรสังฆาราม คามวาสี อรัณยวาสี
ภายหลังการสิ้นพระชนม์ของสมเด็จพระอริยวงศาคตญาณ (แพ ติสฺสเทโว) ผู้สำเร็จราชการแทนพระองค์ในสมเด็จพระเจ้าอยู่หัวอานันทมหิดล ได้สถาปนาสมเด็จพระวชิรญาณวงศ์เป็นสมเด็จพระสังฆราชในราชทินนามเดิม เมื่อวันที่ 31 มกราคม พ.ศ. 2488
ต่อมาในปี พ.ศ. 2493 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้โปรดเกล้าฯ ให้เฉลิมพระนามเป็น
"สมเด็จพระวชิรญาณวงศ์ วิสุทธิสงฆคุณาลังการ อริยวงศาคตญาณวิมล สกลมหาสังฆปรินายก ตรีปิฎกกลากุสโลภาส ภูมิพลมหาราชสรณคมนาจารย์ สุจิตตาภิธานสังฆวิสุต มหามกุฎมหาราชประนัปดา นพวงศราชกุลาภิวรรธน์ สุขุมอรรถธรรมวิจารปรีชา กาพยรจนาฉันทพากยปฏิภาน ปาวจนุตตมญาณวราภรณ์ สุนทรวิสุทธิพรหมจรรย์ วิมลศีลขันธสมาจารวัตร พุทธศาสนิกบริษัทคารวสถาน วิจิตรปฏิภานพัฒนคุณ อดุลยคัมภีรญาณบัณฑิต สรรพคณิสสรมหาปธานาธิบดี คามวาสี อรัณยวาสี สมเด็จพระสังฆราช
และในวันที่ 20 ธันวาคม พ.ศ. 2499 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สถาปนาพระอิสริยยศขึ้นเป็นพระองค์เจ้าต่างกรม พร้อมเฉลิมพระนามตามจารึกในพระสุพรรณบัฏว่า
"สมเด็จพระสังฆราชเจ้า กรมหลวงวชิรญาณวงศ์ วิสุทธิสงฆคุณาลังการ อริยวงศาคตญาณวิมล สกลมหาสังฆปรินายก ตรีปิฎกกลากุสโลภาส ภูมิพลมหาราชหิโตปัธยาจารย์ สุจิตตาภิธานสังฆวิสุต มหามกุฎมหาราชประนัปดา นพวงศราชกุลาภิวรรธน์ สุขุมอรรถธรรมวิจารปรีชา กาพรจนาฉันทพากยปฏิภาน ปาวจนุตตมญาณวราภรณ์ สุนทรวิสุทธิพรหมจรรย์ วิมลศีลขันธสมาจารวัตร พุทธศาสนิกบริษัทคารวสถาน วิจิตรปฏิภานพัฒนคุณ อดุลยคัมภีรญาณบัณฑิต สรรพคณิสสรมหาปธานาธิบดี ศรีสมณุดมบรมบพิตร คชนาม"
สิ้นพระชนม์

สมเด็จพระสังฆราชเจ้า กรมหลวงวชิรญาณวงศ์ สิ้นพระชนม์เมื่อวันที่ 11 พฤศจิกายน พ.ศ. 2501 เวลา 01:08 น. พระศพตั้งบำเพ็ญพระกุศล ณ ตำหนักเพ็ชร วัดบวรนิเวศราชวรวิหาร คณะปฏิวัติให้สถานที่ราชการทุกแห่งลดธงลงครึ่งเสา 3 วัน และให้ข้าราชการไว้ทุกข์ 15 วันเพื่อถวายความอาลัย และได้รับพระราชทานเพลิงพระศพ ณ พระเมรุวัดเทพศิรินทราวาสเมื่อวันที่ 26 เมษายน พ.ศ. 2503 เป็นพระองค์แรกที่ใช้พระเมรุถาวร และใช้เป็นพระเมรุและเมรุ ในงานพระราชทานเพลิงพระศพและงานพระราชทานเพลิงศพ พระบรมวงศานุวงศ์ตลอดจนบุคคลสำคัญจนถึงปัจจุบัน
พระนิพนธ์

ผลงานพระนิพนธ์มีอยู่เป็นจำนวนมาก พอประมวลได้ดังนี้
พ.ศ. 2470 พระบาทสมเด็จพระปกเกล้าเจ้าอยู่หัวได้โปรดเกล้า ฯ ให้ชำระพระไตรปิฎกฉบับสยามรัฐ พระองค์ได้ทรงชำระ 2 เล่ม คือ เล่ม 25 และเล่ม 26
พ.ศ. 2467 ทรงชำระอรรถกถาชาดก ภาคที่ 3 จากจำนวน 10 ภาค ที่สมเด็จพระศรีสวรินทิราบรมราชเทวี พระพันวัสสาอัยยิกาเจ้า โปรดให้ชำระพิมพ์
หนังสือที่ทรงนิพนธ์ ได้แก่ ศาสนาโดยประสงค์ พระโอวาทธรรมบรรยาย ตายเกิด ตายสูญ ทศพิธราชธรรม พร้อมทั้งเทวตาทิสนอนุโมทนากถา สังคหวัตถุ จักรวรรดิวัตร และขัตติยพละ พุทธศาสนคติ บทความต่าง ๆ รวมเล่ม ชื่อว่า ความรู้เรื่องพระพุทธศาสนาตั้งแต่เบื้องต้น ทีฆาวุคำฉันท์ และพระธรรมเทศนาที่สำคัญได้แก่ ธรรมเทศนาทศพิธราชธรรม ในการพระราชพิธีบรมราชาภิเษกพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระธรรมเทศนาวชิรญาณวงศ์เทศนา 55 กัณฑ์
พงศาวลี

อักษรพระนามย่อ วญว.สจ. (วชิรญาณวงศ์ สุจิตฺโต) ของสมเด็จพระสังฆราชเจ้า กรมหลวงวชิรญาณวงศ์ ปรากฏในพระราชฉายาบัฏของ "ภูมิพโล ภิกขุ" พระภิกษุพระบาทสมเด็จพระมหาภูมิพลอดุลยเดชมหาราช บรมนาถบพิตร
ไรส์ทาวเวอร์

| ไรส์ทาวเวอร์ |
| --- | --- |
برج رايز
ข้อมูลทั่วไป
สถานะ: เสนอ
ที่ตั้ง: รียาด, ซาอุดีอาระเบีย
คาดว่าจะแล้วเสร็จ: ค.ศ. 2030
ค่าก่อสร้าง: 5 พันล้านดอลลาร์สหรัฐ
ความสูง: อย่างน้อย 2,000 เมตร (6,562 ฟุต)
การออกแบบและการก่อสร้าง
บริษัทออกแบบ: บริษัทฟอสเตอร์แอนด์พาร์ทเนอร์ส
ผู้พัฒนาโครงการ: กองทุนเพื่อการลงทุนของรัฐ
ไรส์ทาวเวอร์ (อังกฤษ: Rise Tower; อาหรับ: برج رايز) เป็นโครงการก่อสร้างตึกระฟ้าในรียาด ประเทศซาอุดีอาระเบีย ที่ได้รับการเสนอให้สร้างขึ้น โดยมีแผนที่จะเป็นอาคารที่มีความสูง 2 กิโลเมตร (6,562 ฟุต) เป็นครั้งแรก และจะกลายเป็นอาคารที่สูงที่สุดในโลกเมื่อเสร็จสมบูรณ์ โดยจะสูงกว่าบุรจญ์เคาะลีฟะฮ์ถึง 1,180 เมตร (3,872 ฟุต) และสูงกว่าตึกญิดดะฮ์ทาวเวอร์เกือบ 1,000 เมตร โครงการนี้ได้รับการคิดค้นในเดือนธันวาคม ค.ศ. 2022 โดยกองทุนเพื่อการลงทุนของรัฐและการออกแบบได้รับการประกาศในเดือนสิงหาคม ค.ศ. 2023 เป็นศูนย์กลางของโครงการนอร์ธโพล
ภาพรวม

ในเดือนธันวาคม ค.ศ. 2022 MEED รายงานว่ากองทุนเพื่อการลงทุนของรัฐของซาอุดีอาระเบียกำลังพิจารณาแผนการสร้างตึกระฟ้าที่สูงที่สุดในโลกบนพื้นที่ 18 ตารางกิโลเมตรในภาคเหนือของ รียาด ซึ่งตั้งอยู่ใกล้กับสนามบินนานาชาติคิงคอลิด โดยมีงบประมาณประมาณ 5 พันล้านดอลลาร์สหรัฐ
ในเดือนสิงหาคม ค.ศ. 2023 เกือบหกเดือนหลังจากการประกาศของโครงการ New Murabba การออกแบบของไรส์ทาวเวอร์ได้รับการเปิดเผยโดยมุฮัมหมัด อัลกอห์ตานี ซีอีโอของบริษัทโฮลดิ้งของซาอุดีอาระเบีย ตึกระฟ้านี้จะถูกสร้างขึ้นบนพื้นที่ของโครงการนอร์ธโพลขนาด 306 ตารางกิโลเมตร, ซึ่งเป็นการพัฒนาอสังหาริมทรัพย์แบบผสมที่เรียกว่า "เมืองแห่งอนาคต"
พิพิธภัณฑ์มหาวิทยาลัย (จุฬาลงกรณ์มหาวิทยาลัย)

| พิพิธภัณฑ์มหาวิทยาลัย |
| --- | --- |
Chulalongkorn University Museum
พิพิธภัณฑ์มหาวิทยาลัย จุฬาลงกรณ์มหาวิทยาลัย

ข้อมูลทั่วไป
ประเภท: พิพิธภัณฑ์ภายในมหาวิทยาลัย
สถาปัตยกรรม: สถาปัตยกรรมสมัยใหม่
เมือง: เขตปทุมวัน, กรุงเทพมหานคร
ประเทศ: ประเทศไทย
พิกัด: 13°44′23″N 100°31′57″E﻿ / ﻿13.739672°N 100.532390°E﻿ / 13.739672; 100.532390
ผู้สร้าง: จุฬาลงกรณ์มหาวิทยาลัย
ห้องจัดแสดงชั้น 4 : อุทยานจามจุรี
พิพิธภัณฑ์มหาวิทยาลัย จุฬาลงกรณ์มหาวิทยาลัย เป็นพิพิธภัณฑ์ที่จัดแสดงนิทรรศการถาวร เกี่ยวกับภาพรวมของจุฬาลงกรณ์มหาวิทยาลัยในด้านต่าง ๆ ทั้งผลงานอันเกิดจากการวิจัย และองค์ความรู้ที่มหาวิทยาลัยได้ผลิตขึ้น ประวัติความเป็นมาของมหาวิทยาลัย พัฒนาการทางด้านกายภาพ ความเป็นอยู่ของนิสิต ตลอดจนความสัมพันธ์ระหว่างมหาวิทยาลัยกับสังคมไทย
อาคารแห่งนี้ เดิมเป็นอาคารเรียนของภาควิชาเคมี คณะวิทยาศาสตร์ จุฬาลงกรณ์มหาวิทยาลัย ชื่อว่า อาคารเคมี 3 เป็นอาคารสูง 4 ชั้น ได้รับการปรับปรุงเป็นพิพิธภัณฑ์เพื่อเฉลิมฉลองวาระ 100 ปี แห่งการสถาปนาจุฬาลงกรณ์มหาวิทยาลัยที่จะมีขึ้นในปี พ.ศ. 2560  ตัวอาคารได้รับการปรับปรุงให้มีความทันสมัย ลดความปิดทึบของตัวอาคารคอนกรีตเสริมเหล็กเดิม โดยใช้กระจกกับโครงสร้างเหล็ก และปรับปรุงสิ่งอำนวยความสะดวกให้เอื้อกับผู้ชมทุกกลุ่ม (Universal Design)
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงเปิดพิพิธภัณฑ์มหาวิทยาลัย จุฬาลงกรณ์มหาวิทยาลัยในวันที่ 26 มีนาคม พ.ศ. 2557 ในวาระ 97 ปีแห่งการสถาปนาจุฬาลงกรณ์มหาวิทยาลัย
จัดแสดง

พื้นที่ภายในอาคารพิพิธภัณฑ์มหาวิทยาลัย จุฬาลงกรณ์มหาวิทยาลัย ถูกแบ่งออกเป็น 4 ชั้น แต่ละชั้นจะมีลักษณะการใช้งานที่แตกต่างกันออกไป ทำให้พื้นที่ในการจัดแสดงนิทรรศการถูกแบ่งให้กระจายไปตามชั้นทั้ง 4 ดังต่อไปนี้
ชั้นที่ 1 – เป็นพื้นที่จัดแสดงนิทรรศการหมุนเวียน ที่เปิดให้นิสิต บุคลากรภายในและหน่วยงานต่าง ๆ ใช้จัดแสดงงานศิลปะ และงานด้านศิลปวัฒนธรรมต่าง ๆห้องศาสตร์แห่งมหาวิทยาลัย
ชั้นที่ 2 – เป็นที่ตั้งของห้องจัดแสดงชื่อว่า "ศาสตร์แห่งมหาวิทยาลัย" นำเสนอหน้าที่หลักของการเป็นมหาวิทยาลัยที่จุฬาลงกรณ์มหาวิทยาลัยได้ปฏิบัติมาตลอด 100 ปี คือการผลิตองค์ความรู้และผลงานจากองค์ความรู้เหล่านั้น โดยจัดแสดงบนแผ่นแก้วเรียงรายตามปีนับตั้งแต่สถาปนามหาวิทยาลัย ในปี พ.ศ. 2460 ทางเดินแผ่นแก้วจะนำผู้ชมเข้าไปภายในห้องที่จำลองร่มไม้จามจุรี ซึ่งเป็นต้นไม้ประจำมหาวิทยาลัย ภายในห้องนำเสนอผลงานและความสำเร็จทางวิชาการต่าง ๆ ด้วยสื่อผสมอัตโนมัติที่เปิดโอกาสให้ผู้ชมได้มีส่วนร่วม (Interactive Exhibition)
ชั้นที่ 3 – เป็นที่ตั้งของห้องจัดแสดงชื่อว่า "อุทยานจามจุรี" เป็นห้องที่จัดแสดงพัฒนาการทางกายภาพของจุฬาลงกรณ์มหาวิทยาลัยในช่วงระยะเวลา 90 ปี ภายในห้องจะมีข้อมูลพร้อมภาพประกอบอธิบายให้ผู้ชมเข้าใจ มีแบบจำลองแผนผังมหาวิทยาลัยขนาดใหญ่ที่ผู้ชมสามารถเปิด-ปิด ไฟอาคารในแต่ยุคของมหาวิทยาลัย และมีห้องชมวีดีทัศน์เกี่ยวกับสิ่งก่อสร้างและลักษณะทางสถาปัตยกรรมของอาคารภายในมหาวิทยาลัยด้วย
ชั้นที่ 4 – เป็นห้องจัดแสดงที่มีชื่อว่า "100 เรื่องจามจุรี 100 ปี จุฬาฯ" เป็นห้องที่ใช้สื่อผสมอัตโนมัติที่ผู้ชมสามารถมีส่วนร่วมได้ (Interactive Exhibition)  เพื่อจัดแสดงความสัมพันธ์ระหว่างพัฒนาการของมหาวิทยาลัยกับสังคมไทย ที่สอดประสานกันอย่างแนบแน่น เช่น จุฬาลงกรณ์มหาวิทยาลัยกับยุครัฐนิยม การถือกำเนิดของจุฬาลงกรณ์มหาวิทยาลัยเพื่อนำชาติพ้นจากภัยจักรวรรดินิยม นิสิตจุฬาฯ กับการเปลี่ยนแปลงทางการเมือง และภายในห้องจัดแสดงนี้ยังมีส่วนจัดแสดงผลผลิตของจุฬาลงกรณ์มหาวิทยาลัย ซึ่งกล่าวถึงประวัติและชีวิตในจุฬาฯ ของนิสิตเก่าผู้เป็นบุคคลสำคัญ เช่น สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ศาสตราจารย์ ดร.สตางค์ มงคลสุข พูนทรัพย์ นพวงศ์ ณ อยุธยา เป็นต้น
ภาพภายในอาคาร

ห้องจัดแสดงในอาคารพิพิธภัณฑ์มหาวิทยาลัยถูกออกแบบให้อธิบายข้อมูลความรู้ต่าง ๆ ได้อย่างเข้าใจง่าย มีสื่อผสมที่ตอบสนองการเคลื่อนไหวของผู้เข้าชม เป็นต้นว่าในส่วนจัดแสดงเกี่ยวกับหอพักนิสิต ผู้เข้าชมสามารถสั่นระฆังในห้องเพื่อจำลองการปลุกนิสิตหอพัก จากนั้นสื่อผสมต่าง ๆ จะเล่นขึ้นทันทีที่ได้รับข้อมูลเสียงจากระฆัง หรือโต๊ะฉายเอกสารสำคัญของมหาวิทยาลัยที่สามารถเปลี่ยนหน้าได้โดยการโบกมือ
บรรยากาศภายในนิทรรศการของพิพิธภัณฑ์มหาวิทยาลัย
ทางลาดจากชั้น 3 ลงมายังชั้น 1
ห้องโถงในชั้นที่ 4 กลางห้องจัดแสดงเรื่องเจ้าฟ้าอาจารย์ของจุฬาฯ
ชีวิตนิสิตหอพักตั้งแต่ยุคแรก จนถึงปัจจุบันหอพักนิสิตจุฬาลงกรณ์มหาวิทยาลัยมีอายุครบ 100 ปี
จุฬาฯ ภายใต้สถาบันพระมหากษัตริย์
ป้ายด้านหน้าอาคารพิพิธภัณฑ์
ประตูหน้าห้องจัดแสดงชั้นที่ 4
ทางเดินและแผ่นแก้วบันทึกความก้าวหน้าของมหาวิทยาลัย
การส่องกล้อง

ระวังสับสนกับ การผ่าตัดส่องกล้อง
| Endoscope |
| --- | --- |
การแทรกแซง
An example of a flexible endoscope
MeSH: D004724
OPS-301 code:: 1-40...1-49, 1-61...1-69
MedlinePlus: 003338
A physician training to use an endoscope
การส่องกล้อง (อังกฤษ: endoscopy) คือการตรวจพิเศษทางการแพทย์อย่างหนึ่ง โดยใช้กล้องส่อง (อังกฤษ: endoscope) ส่องเข้าไปภายในร่างกาย
แหล่งข้อมูลอื่น

The Atlas of Gastrointestinal Endoscopy endoatlas.com
El Salvador Atlas of Gastrointestinal Endoscopy
Gastrolab: Site in English, Swedish and Finnish with gastrointestinal endoscopy photolibrary เก็บถาวร 2020-07-10 ที่ เวย์แบ็กแมชชีน
Preventing cross-contamination from flexible endoscopes massdevice.com
Advances in Endoscopy เก็บถาวร 2018-05-13 ที่ เวย์แบ็กแมชชีน advancedimagingpro.com
แม่แบบ:Endoscopy
แม่แบบ:Surgery
เครื่องราชอิสริยาภรณ์นักบุญโอลาฟ

| เครื่องขัตติยราชอิสริยาภรณ์นักบุญโอลาฟ |
| --- | --- |

ประเภท: เครื่องราชอิสริยาภรณ์หกชั้น
วันสถาปนา: พ.ศ. 2390
ประเทศ:  ประเทศนอร์เวย์
ผู้สมควรได้รับ: พระมหากษัตริย์ พระราชินี พระบรมวงศานุวงศ์นอร์เวย์ และชาวนอร์เวย์ที่กระทำคุณความดี
สถานะ: ยังมีการมอบ
ผู้สถาปนา: พระเจ้าออสการ์ที่ 1 แห่งสวีเดน
ประธาน: สมเด็จพระราชาธิบดีฮารัลด์ที่ 5 แห่งนอร์เวย์
ลำดับเกียรติ
สูงกว่า: ไม่มี
รองมา: เครื่องราชอิสริยาภรณ์คุณธรรมแห่งนอร์เวย์
หมายเหตุ:  แพรแถบเครื่องราชอิสริยาภรณ์
เครื่องราชอิสริยาภรณ์นักบุญโอลาฟ (นอร์เวย์: Den Kongelige Norske Sankt Olavs Orden) เป็นเครื่องราชอิสริยาภรณ์ชั้นสูงสุดของประเทศนอร์เวย์ ถูกสร้างขึ้นโดยพระเจ้าออสการ์ที่ 1 แห่งสวีเดน เมื่อวันที่ 21 สิงหาคม พ.ศ. 2390 เพื่อถวายเกียรติแด่สมเด็จพระเจ้าโอลาฟที่ 2 แห่งนอร์เวย์
ก่อนที่สหราชอาณาจักรสวีเดนและนอร์เวย์จะล่มสลายใน พ.ศ. 2448 ได้มีการสร้างเครื่องราชอิสริยาภรณ์สิงโตแห่งนอร์เวย์โดยสมเด็จพระเจ้าออสการ์ที่ 2 แห่งสวีเดน แต่เมื่อสมเด็จพระราชาธิบดีโฮกุนที่ 7 ขึ้นครองราชย์เป็นพระมหากษัตริย์นอร์เวย์ เครื่องราชอิสริยาภรณ์นักบุญโอลาฟกลายเป็นเครื่องราชอิสริยาภรณ์ชั้นเดียวของนอร์เวย์ ซึ่งมอบให้กับผู้ที่กระทำคุณประโยชน์ต่อราชการและประเทศนอร์เวย์รวมถึงผู้มีเกียรติจากต่างประเทศ แต่ใน พ.ศ. 2528 เครื่องราชอิสริยาภรณ์นี้เปลี่ยนมามอบให้แก่ชาวนอร์เวย์ พระราชวงศ์นอร์เวย์ ประมุขแห่งรัฐ และราชวงศ์ต่างประเทศเท่านั้น และได้สร้างเครื่องราชอิสริยาภรณ์คุณธรรมแห่งนอร์เวย์สำหรับมอบให้ชาวต่างชาติทั่วไปแทน
ลักษณะ

สายสร้อย : ทำด้วยทองคำ มีอักษรย่อ "O" ที่สวมรูปมงกุฎ 5 อัน สลับกับตราแผ่นดินของนอร์เวย์ 5 อัน และไม้กางเขนอีก 10 อันซึ่งขนาบด้วยขวานสีเงิน
ดวงตรา : เป็นไม้กางเขนมอลตาเคลือบด้วยสีขาว ชั้นเบญจมาภรณ์จะเป็นสีเงินและชั้นจตุรถาภรณ์ขึ้นไปจะลงยาด้วยสีทอง และอักษรย่อ "O" จะอยู่ระหว่างแขนของไม้กางเขน ตัวดวงตราด้านในจะลงยาด้วยสีแดง มีรูปสิงโตติดอยู่ด้านหน้าตัวดวงตรา ด้านหลังเขียนคำขวัญว่า «Ret og Sandhed»  – "ความยุติธรรมและความจริง" และดวงตราถูกประดับด้วยมงกุฎ
ดารา (ชั้นประถมาภรณ์) : เป็นดาวแปดแฉก ทำด้วยเพชรและพลอย และมีสัญลักษณ์ดวงตราประดับอยู่ด้านหน้า
ดารา (ชั้นทวีติยาภรณ์) : เป็นกางเขนมอลตาสีเงิน มีอักษรย่อ  "O" ที่สวมรูปมงกุฎอยู่ระหว่างแขนของไม้กางเขน และตัวดวงตราเป็นสีแดงและมีรูปสิงตติดอยู่ที่ด้านหน้าและมีวงแหวนล้อมรอบตัวกางเขน
แพรแถบย่อ : เป็นสีแดงแถบขอบขาว-น้ำเงิน-ขาวซึ่งเป็นสีของธงชาตินอร์เวย์
หากมีการพระราชทานเป็นกรณีพิเศษ อาจมีการประดับเพชรบนดวงตรา ซึ่งในกรณีนี้ ตัววงแหวนจะเป็นเพชรแทนวงแหวงสีเงิน-ทอง นอกจากนี้ อาจมีการเรียกคืนเครื่องราชอิสริยาภรณ์หากได้รับพระราชทานชั้นที่สูงขึ้นหรือเสียชีวิต
ลำดับชั้น

เครื่องราชอิสริยาภรณ์นี้มี แกรนด์มาสเตอร์ ซึ่งก็คือพระมหากษัตริย์นอร์เวย์ผู้เป็นประธานแห่งเครื่องราชอิสริยาภรณ์ และมีลำดับชั้นปกติอยู่ 6 ชั้น ได้แก่
ชั้นประถมาภรณ์ (Storkors) : สำหรับพระราชทานแก่พระบรมวงศานุวงศ์ ประมุขแห่งรัฐต่างประเทศ หรือสามัญชนผู้ที่สมควรจะได้รับในกรณีพิเศษ โดยพระราชทานพร้อมกับสายสร้อยและสายสะพายซึ่งสะพายจากบ่าขวาลงทางซ้าย หรืออาจทรงพระราชทานอย่างใดอย่างหนึ่ง
ชั้นผู้บังคับบัญชา แบ่งออกเป็น 2 ประเภท ได้แก่
ชั้นทวีติยาภรณ์ (Kommandør med stjerne)  : ประดับดวงตรากับสายคล้องคอและดาราบนหน้าอกซ้าย
ชั้นตริตาภรณ์ (Kommandør) : ประดับดวงตรากับสายคล้องคอ
ชั้นอัศวิน แบ่งออกเป็น 2 ประเภท ได้แก่
ชั้นจตุรถาภรณ์ (Ridder av 1. klasse) : ประดับดวงตราห้อยกับแพรแถบติดที่หน้าอกด้านซ้าย
ชั้นเบญจมาภรณ์ (Ridder) : ประดับดวงตราห้อยกับแพรแถบติดที่หน้าอกด้านซ้าย
| แพรแถบย่อ |
| --- | --- | --- | --- | --- | --- |
|   ชั้นประถมาภรณ์พร้อมสายสร้อย |   ชั้นประถมาภรณ์ |   ชั้นทวีติยาภรณ์ |   ชั้นตริตาภรณ์ |   ชั้นจตุรถาภรณ์ |   ชั้นเบญจมาภรณ์ |
การพระราชทาน

พระมหากษัตริย์นอร์เวย์จะทรงพระราชทานตามคำขอพระราชทานจากคณะกรรมาธิการแห่งเครื่องราชอิสริยาภรณ์หกคน ซึ่งไม่มีสมาชิกของรัฐบาลอยู่ โดยจะมีเพียงนายกรัฐมนตรีนอร์เวย์ รองนายกรัฐมนตรีนอร์เวย์ ลอร์ดแชมเบอร์แลน (เหรัญญิก) และผู้แทนซึ่งได้รับการแต่งตั้งจากพระมหากษัตริย์อีกสามคน ซึ่งคณะกรรมาธิการเหล่านี้จะเสนอชื่อผู้ที่สมควรได้รับ และกราบทูลแก่พระมหากษัตริย์เพื่อทรงอนุมัติและพระราชทานต่อไป
สำหรับพระบรมวงศานุวงศ์ที่อยู่ในลำดับการสืบราชสันตติวงศ์ของนอร์เวย์ จะได้รับพระราชทานเครื่องราชอิสริยาภรณ์นี้เมื่อทรงบรรลุนิติภาวะ ซึ่งพระบรมวงศานุวงศ์นอร์เวย์รายล่าสุดที่ได้รับพระราชทานเครื่องราชอิสริยาภรณ์นี้เนื่องจากทรงบรรลุนิติภาวะ ได้แก่ เจ้าหญิงอิงกริด อเล็กซันดราแห่งนอร์เวย์
โฟกัส จีระกุล

| โฟกัส จีระกุล |
| --- | --- |
โฟกัสในเดือนตุลาคม 2555
เกิด: 14 กุมภาพันธ์ พ.ศ. 2536 (31 ปี) กรุงเทพมหานคร ประเทศไทย
ศิษย์เก่า: มหาวิทยาลัยศรีนครินทรวิโรฒ
อาชีพ:  นักแสดง  เกมเมอร์ 
ปีปฏิบัติงาน: พ.ศ. 2542–ปัจจุบัน
ตัวแทน: จีทีเอช
ส่วนสูง: 162 cm (5 ft 4 in)
อาชีพแสดง
ผลงานเด่น: น้อยหน่า – แฟนฉัน (2546)  โอ๋เล็ก – ปิดเทอมใหญ่ หัวใจว้าวุ่น (2551)
รางวัล
สุพรรณหงส์: นักแสดงสมทบหญิงยอดเยี่ยม พ.ศ. 2551 –  ปิดเทอมใหญ่ หัวใจว้าวุ่น
ชมรมวิจารณ์บันเทิง: นักแสดงสมทบหญิงยอดเยี่ยม พ.ศ. 2551 –  ปิดเทอมใหญ่ หัวใจว้าวุ่น
คมชัดลึก: นักแสดงสมทบหญิงยอดเยี่ยม ประเภทภาพยนตร์ พ.ศ. 2551 – ปิดเทอมใหญ่ หัวใจว้าวุ่น
 
โฟกัส จีระกุล (เกิด 14 กุมภาพันธ์ พ.ศ. 2536) ชื่อเล่น โฟกัส เป็นนักแสดงและเกมเมอร์ชาวไทย มีชื่อเสียงจากภาพยนตร์เรื่อง แฟนฉัน (2546)
ประวัติ

โฟกัส เกิดเมื่อวันที่ 14 กุมภาพันธ์ พ.ศ. 2536 ที่กรุงเทพมหานคร เป็นบุตรสาวของ นาย นภาพล จีระกุลซึ่งปัจจุบันเป็นสมาชิกสภากรุงเทพมหานคร เขตบางกอกน้อย และนางสุพิตา ศิวะบุณย์ เข้าศึกษาชั้นประถม ที่โรงเรียนวัดอมรินทราราม และศึกษาระดับมัธยม ที่โรงเรียนเบญจมราชาลัย ในพระบรมราชูปถัมภ์ โดยยังได้เข้าร่วมโครงการนักเรียนแลกเปลี่ยนทางวัฒนธรรมที่ประเทศญี่ปุ่น เป็นเวลา 10 เดือน เมื่อปี พ.ศ. 2552 ปัจจุบันจบการศึกษาระดับปริญญาตรี สาขาภาพยนตร์และสื่อดิจิทัล วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ เริ่มแสดงภาพยนตร์โฆษณาห้างค้าส่งเทสโก้โลตัส เมื่อปี พ.ศ. 2542 ขณะอายุได้ 6 ปี กระทั่งอายุ 10 ปี ได้เริ่มแสดงภาพยนตร์เรื่องแฟนฉัน ต่อมาจึงมีผลงานแสดงภาพยนตร์และละครอีกหลายเรื่อง ด้านชีวิตส่วนตัว กำลังคบหาดูใจอยู่กับ กิจเกษม แมคแฟดเดน
บทบาททางการเมือง

ในช่วงการประท้วงในประเทศไทย พ.ศ. 2563–2564  เธอประกาศจุดยืนสนับสนุนผู้ชุมนุมประท้วง  เรียกร้องให้พลเอก ประยุทธ์ จันทร์โอชา ลาออกจากตำแหน่งนายกรัฐมนตรี และเรียกร้องรัฐธรรมนูญฉบับใหม่ และเรียกร้องให้มีปฏิรูปสถาบันพระมหากษัตริย์แม้จะไม่เคยออกมาชุมนุมแต่เธอก็มีการถูกพูดถึงอยู่หลายครั้ง
ผลงานการแสดง > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2547 | ครูไหวใจร้าย | มานี (ตอนเด็ก) | ช่อง 3 |
| 2547 | วัยซนคนมหัศจรรย์ | เจี๊ยบ ตอน ท้าวทองกีบม้า | ไอทีวี |
| 2548 | UFO ครอบครัวอลเวง | เกตต์ | ไอทีวี |
| 2548 | หนึ่งตะวันพันดาว | ดาว (ตอนเด็ก) | ช่อง 7 |
| 2548 | แก๊งค์สืบ 07 | เอิง | ช่อง 7 |
| 2549 | 7 มหัศจรรย์ | แก้วตา | ช่อง 7 |
| 2553 | พระอาทิตย์คืนแรม | เหมือนใจ | ไทยพีบีเอส |
| 2554 | บันทึกกรรม | ฝน ตอน บีบี | ช่อง 3 |
| 2555 | ศีล 5 คนกล้าท้าอธรรม | น้ำ ตอน แฟนคลับ | ช่อง 5 |
| 2557 | เวียงร้อยดาว | หม่อมราชวงศ์หญิงน่านฟ้า เวฬุมาส | ช่อง 3 |
| 2559 | ดัง หนี ดับ | สิปาง | ทรูโฟร์ยู |
| 2561 | เสน่หามายา | อลิส (วัยสาว) | ช่อง 7 |
| 2561 | มนต์ฮักทรานซิสเตอร์ | สะเดา | จีเอ็มเอ็ม 25 |
| 2562 | ปมรักสลับหัวใจ | ธนิศา | ช่อง 8 |
| 2562 | รองเท้านารี | หมอน้ำหนาว | อมรินทร์ทีวี |
| 2565 | กระสือลำซิ่ง | เปรี้ยว | ช่อง 8 |
ผลงานการแสดง > ซีรีส์

| ปี | เรื่อง | บทบาท |
| --- | --- | --- |
| 2554 | ตัดหางปล่อยวัด |  |
| 2556 | Club Friday The Series 2  ตอน เรื่องเล่าวันเศร้าใจ | แก้ว |
| 2557 | Club Friday The Series 4  ตอน ต่างความคิด | ปุ๊ก |
| 2557 | Club Friday The Series 5  ตอน ความลับของสัญญาใจ | ฟาง |
| 2559 | Club Friday To Be Continued  ตอน สัญญาใจ | ฟาง |
| 2559 | U-Prince Series  ตอน เท็ดดี้, เฟิร์สคลาส | ชมพิ้งค์ (ชมพู) |
| 2559 | ภูมิแพ้กรุงเทพ  ตอน สาวน้อยอินเดอะซิตี้ | แพรว |
| 2559 | Club Friday The Series 8  ตอน รักแท้หรือแค่...รักเก่า | ตาล |
| 2561 | ฤดูกาลแห่งรัก  ตอน ฝน | ตา |
| 2561 | Bangkok Ghost Stories   ตอน วอร์ดผวากะดึก | รสริน |
ผลงานการแสดง > ซิทคอม

| ปี | เรื่อง | บทบาท |
| --- | --- | --- |
| 2555 | ยมบาลเรียกพี่ | ใบบอน |
| 2557 | Love Blood จัดรักให้ตรงกรุ๊ป | โดนัท |
| 2559 | ครอบครัวหรรษา | นภัทร |
ผลงานการแสดง > ภาพยนตร์

| 0 | 1 | 2 |
| --- | --- | --- |
| ปี พ.ศ. | เรื่อง |  รับบทเป็น |
| 2546 | แฟนฉัน | น้อยหน่า |
| 2549 | เก๋า..เก๋า | หนูมาลี |
| 2550 | แมงมุมเพื่อนรัก | เฟิร์น อราเบิ้ล |
| 2550 | ผีเลี้ยงลูกคน | แพร |
| 2551 | ปิดเทอมใหญ่ หัวใจว้าวุ่น | โอ๋เล็ก |
| 2555 | รัก 7 ปี ดี 7 หน | ผู้หญิงในชุดกิโมโน |
| 2555 | ตีสาม 3D | เมย์ |
| 2557 | The Eyes Diary คนเห็นผี | ปลา |
| 2560 | โดราเอมอน เดอะมูฟวี ตอน โนบิตะกับกำเนิดญี่ปุ่น | คุคูรุ (ให้เสียงพากย์)​ |
| 2566 | REMEMBERING แฟนฉัน แด่ความทรงจำสีจาง | ตัวเอง​ |
ผลงานการแสดง > ละครเวที

วัยซนผจญภัยห้องหุ่น (พ.ศ. 2547)
ผลงานการแสดง > รายการโทรทัศน์

แก๊งค์กระจายเสียง ทางช่อง 3 (พ.ศ. 2547)
U-School ทางช่อง UBC film asia (พ.ศ. 2549-2550)
สาระแนจัง แขกรับเชิญ (2550)
วันวานยังหวานอยู่ แขกรับเชิญ (2554)
iStudio by TrueMove H (14 พฤษภาคม 2555)
เกิดมาคุย ตอน แฟนฉันรีเทิร์น แขกรับเชิญ (2555)
mLOVEscene แขกรับเชิญ (2556)
ครัวอินดี้ แขกรับเชิญ (2556)
The Voice Thailand แขกรับเชิญประกอบโชว์ (8 ธันวาคม 2556)
3 แซ่บ แขกรับเชิญ (22 มกราคม 2557)
ยุทธการบันเทิง แขกรับเชิญ (2557)
กลมกิ๊ก แขกรับเชิญ (28 กันยายน 2557)
กาละแมร์ แขกรับเชิญ (2 พฤศจิกายน 2557)
Star Road Trip แขกรับเชิญ (2557)
Spot Dr.Smith ตอนโรคหอบหืด แขกรับเชิญ (2557)
ชวนชื่นเธียเตอร์ แขกรับเชิญ (19 ตุลาคม 2557)
โชว์แตกฟอง แขกรับเชิญ (พศ. 2558)
เชฟบุ๊ค กุ๊กอาร์ต แขกรับเชิญ (13 กุมภาพันธ์ 2559)
เวทีทอง เวทีเธอ แขกรับเชิญ (27 มีนาคม 2559)
บริษัท ฮาไม่จำกัด แขกรับเชิญ (5 มิถุนายน 2559)
พรุ่งนี้...ฉันจะลดความอ้วน ทางช่อง 7 (พ.ศ. 2559-ปัจจุบัน)
ตกสิบหยิบล้าน Still Standing Thailand แขกรับเชิญ (27 กรกฎาคม 2559)
คนละดาวเดียวกัน แขกรับเชิญ (18 สิงหาคม 2559)
คู่รักนักสู้ แขกรับเชิญ (10 กันยายน 2559)
คดีสีชมพู แขกรับเชิญ (29 กันยายน 2559)
Club Friday show แขกรับเชิญ (วันที่ 4 กุมภาพันธ์ 2560)
4 โพธิ์ดำการละคร แขกรับเชิญ (20 มีนาคม 2560)
The Money Drop ไทยแลนด์ ( พฤษภาคม 2560 )
อยู่ยังไงไทยแลนด์ ทางช่อง PPTV (พ.ศ. 2561)
ปริศนาฟ้าแล้บ แขกรับเชิญ ทางช่อง Workpoint (พ.ศ. 2561)
ชิงร้อยชิงล้าน แขกรับเชิญ ทางช่อง Workpoint (พ.ศ. 2561)
My mom cook แขกรับเชิญ ทางช่อง Workpoint (พ.ศ. 2561)
ET thailad แขกรับเชิญ (พ.ศ. 2562)
คุยยกบ้าน (พ.ศ. 2562)
เวทีทอง แขกรับเชิญ (พ.ศ. 2564)
ผลงานการแสดง > มิวสิกวิดีโอเพลง

"ผิดไปแล้ว" ของ จั๊ก ชวิน จิตรสมบูรณ์ (เพลงประกอบภาพยนตร์ แฟนฉัน)
"ความทรงจำสีจาง" ปาล์มมี่ (เพลงประกอบภาพยนตร์ แฟนฉัน)
"จูบ" ของ จั๊ก ชวิน จิตรสมบูรณ์ (เพลงประกอบภาพยนตร์ แฟนฉัน)
"จุดใต้ตำตอ" แน็ก โฟกัส แจ็ค แฟนฉัน
"ได้ยินไหม" ของ ดา Endorphine
"อย่างน้อย" (เพลงประกอบภาพยนตร์ ปิดเทอมใหญ่หัวใจว้าวุ่น)
"เติ่งไต้เจอะหนี่" (เพลงประกอบภาพยนตร์ ปิดเทอมใหญ่หัวใจว้าวุ่น)
"เรื่องเล่าของฉัน" ของ แน็ค ชาลี
"พูดมาเลย" ของ อัสนี โชติกุล
"สุดท้าย" ของ แน็ค ชาลี
"พ่ายแพ้" ของ THE RAVEN DOLL
ผลงานการแสดง > ผลงานเพลง

"รอเธอหันมา" (เพลงประกอบภาพยนตร์ ปิดเทอมใหญ่หัวใจว้าวุ่น)
"ซูเปอร์สตาร์" (เพลงประกอบละคร วัยซนคนมหัศจรรย์)
"ฝันไป...หรือเปล่า" ร้องคู่กับ ฮั่น เดอะสตาร์ (ประกอบซีรีส์ U-Prince Series)
ผลงานการแสดง > โฆษณา

คูก้า
ดร.มนตรี
เครื่องใช้ไฟฟ้า Accord Prevail
ร้านอาหาร ชาบูชิ
12Plus
น้ำยาปรับผ้านุ่ม Hygiene
ผลงานอื่น ๆ

เข้ารอบ 8 ทีมสุดท้าย รายการ Hashtag Indy Dead By Daylight Championship Season 1 และเป็น 1 ในตัวแทนจากทีม “แทงข้างหลังทะลุถึงหัวจุย”
รางวัล

| ปี พ> ศ. | รางวัล | สาขา | ผล | ภาพยนตร์ |
| --- | --- | --- | --- | --- |
| 2546 | เฉลิมไทยอวอร์ด | นักแสดงหญิงในบทนำจากภาพยนตร์ไทยแห่งปี | ได้รับรางวัล | แฟนฉัน |
| 2546 | แฮมเบอร์เกอร์อวอร์ด | นักแสดงหญิงยอดเยี่ยม | ได้รับรางวัล | แฟนฉัน |
| 2551 | คมชัดลึกอวอร์ด | นักแสดงสมทบหญิงยอดเยี่ยม | ได้รับรางวัล | ปิดเทอมใหญ่ หัวใจว้าวุ่น |
| 2551 | สตาร์พิกส์อวอร์ด | นักแสดงสมทบหญิงยอดเยี่ยม | ได้รับรางวัล | ปิดเทอมใหญ่ หัวใจว้าวุ่น |
| 2551 | รางวัลสุพรรณหงส์ | นักแสดงสมทบหญิงยอดเยี่ยม | ได้รับรางวัล | ปิดเทอมใหญ่ หัวใจว้าวุ่น |
| 2551 | รางวัลชมรมวิจารณ์บันเทิง | นักแสดงสมทบหญิงยอดเยี่ยม | ได้รับรางวัล | ปิดเทอมใหญ่ หัวใจว้าวุ่น |
| 2551 | แฮมเบอร์เกอร์อวอร์ด | นักแสดงนำหญิงยอดเยี่ยม | ได้รับรางวัล | ปิดเทอมใหญ่ หัวใจว้าวุ่น |
| 2551 | รางวัลสตาร์เอนเตอร์เทนเมนต์ | นักแสดงสบทบหญิงยอดเยี่ยม | ได้รับรางวัล | ปิดเทอมใหญ่ หัวใจว้าวุ่น |
| 2551 | เฉลิมไทยอวอร์ด | นักแสดงหญิงในบทสมทบจากภาพยนตร์ไทยแห่งปี | เสนอชื่อเข้าชิง | ปิดเทอมใหญ่ หัวใจว้าวุ่น |
แหล่งข้อมูลอื่น

เว็บไซต์แฟนคลับอย่างเป็นทางการ เก็บถาวร 2007-10-10 ที่ เวย์แบ็กแมชชีน
โฟกัส จีระกุล ที่อินสตาแกรม
โฟกัส จีระกุล ที่เฟซบุ๊ก